2017.gada .janvārī Rīkojums Nr.

Rīgā (prot. Nr. .§)

**Par ārkārtējās situācijas izsludināšanu**

Pamatojoties uz Veterinārmedicīnas likuma 32. panta pirmo daļu, likuma „Par ārkārtējo situāciju un izņēmuma stāvokli” 5. panta pirmo daļu, 6. panta pirmās daļas 2. punktu un ievērojot zemkopības ministra sniegto informāciju par nepieciešamību efektīvi apkarot Āfrikas cūku mēri:

1. Izsludināt ārkārtējo situāciju no 2017. gada 17. janvāra līdz 2017. gada 17. aprīlim šādās Latvijas administratīvajās teritorijās:

1.1. Ādažu novadā;

1.2. Krimuldas novadā;

1.3. Salaspils novadā.

2. Atbildīgā institūcija par darbību koordināciju ārkārtējās situācijas laikā ir Pārtikas un veterinārais dienests.

3. Valsts policijai:

3.1. pēc Pārtikas un veterinārā dienesta pieprasījuma izveidot kontrolposteņus un nodrošināt amatpersonu dežūras posteņos uz ceļiem, kas šķērso šī rīkojuma 1. punktā minēto teritoriju;

3.2. iesaistīt amatpersonas Āfrikas cūku mēra apkarošanas pasākumu īstenošanā Āfrikas cūku mēra skartajās novietnēs, ja to īpašnieki nepakļaujas Pārtikas un veterinārā dienesta amatpersonu norādījumiem;

3.3. sadarbībā ar Pārtikas un veterināro dienestu pastiprināti kontrolēt transportlīdzekļus šī rīkojuma 1. punktā minētajā teritorijā, lai pārbaudītu mājas cūku un mežacūku un to produktu pārvadājumus.

4. Valsts ugunsdzēsības un glābšanas dienestam nodrošināt uzraudzību un atbalstu dzīvnieku līķu sadedzināšanas gadījumā.

5. Attiecīgo novadu pašvaldībām:

5.1. ierādīt vietu dzīvnieku izcelsmes blakusproduktu sadedzināšanai un organizēt šos pasākumus;

5.2. piesaistīt tehnikas un citu resursu nobeigušos un nogalināto dzīvnieku sadedzināšanai Āfrikas cūku mēra apkarošanas laikā.

6. Pārtikas un veterinārajam dienestam saskaņot ar Valsts vides dienestu Āfrikas cūku mēra apkarošanas laikā nogalināto un nobeigušos dzīvnieku sadedzināšanas nosacījumus.

7. Pārtikas un veterinārajam dienestam nodrošināt iedzīvotāju un pašvaldības iestāžu informēšanu par ārkārtējās situācijas izsludināšanu sakarā ar Āfrikas cūku mēra apkarošanas pasākumiem, kā arī par ierobežojumiem ārkārtējās situācijas izsludinātajā teritorijā un veicamajiem Āfrikas cūku mēra apkarošanas pasākumiem.

8. Faktiskos izdevumus Āfrikas cūku mēra apkarošanas pasākumu laikā šajā rīkojumā minētajām institūcijām un pašvaldībām segt no valsts budžeta programmas 02.00.00 „Līdzekļi neparedzētiem gadījumiem”. Ministrijām normatīvajos aktos noteiktajā kārtībā sagatavot un iesniegt Ministru kabinetā ar Finanšu ministriju un Zemkopības ministriju saskaņotu tiesību akta projektu par līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” atbilstoši faktisko izdevumu apmēram.

9. Ja tiek saņemts finansējums no Eiropas Savienības par rīkojumā minētajiem pasākumiem, kas kompensēti no valsts budžeta programmas 02.00.00 „Līdzekļi neparedzētiem gadījumiem”, tad tie tiek ieskaitīti valsts budžeta vispārējos ieņēmumos.

Ministru prezidents Māris Kučinskis

Zemkopības ministrs Jānis Dūklavs

17.01.2017. 10:55

376

S.Vanaga

67027363, Sanita.Vanaga@zm.gov.lv

L.Gurecka

67027063, Linda.Gurecka@zm.gov.lv